Биологија
Варијации
Погледнете ги овие мали животни,
колку се само слатки и рунтави!
Но, исто така ќе забележите дека тие се разликуваат едни од други, т.е. нивните особини варираат.
Некои се кученца а некои  мачиња.
Има голем степен на варијација меѓу видовите, но варијација постои и во рамките на ист вид.
Едно кутре е порунтаво од друго, и двете се со различна боја на крзното; а
мачињата имаат различна боја на очите.
Варијацијата е разлика во карактеристиките на единките во популацијата.
Таа може да се должи на генетски разлики, влијанието на животната средина, или на комбинација од двете.
Да започнеме со генетските разлики.
Различни единки во една популација имаат различна ДНК, освен ако не се идентични близнаци.
Ова значи дека тие имаат различни форми на гените наречени алели.
Единките со различни карактеристики имаат различни алели.
Да го земеме за пример генот за боја на очи. Ова маче има алели за сина боја на очи додека ова маче има алели за кафеава боја на очи.
При полово размножување, алелите од двата родители се комбинираат по случаен избор, со што се добива обемна генетска варијација во рамките на потомството (и на видот).
Поради ова некои единки се подобро, а некои полошо генетски приспособени на нивната средина, при што природната селекција може да делува.
На пример, во една група на стаорци, стаорците со подобар вид полесно ќе им избегаат на грабливците
и затоа поверојатно е да преживеат и преку  размножувањето да ја пренесат оваа генетска предност на нивните потомства.
Ако сакате да дознаете повеќе за природната селекција погледнете го ова видео.
Примери за генетски варијации кај луѓето се бојата на очите и крвната група.
Ако имате крвна група А значи дека имате алели за оваа карактеристика.
Ова е генетска варијација која е наследна и не може да се промени.
Некои варијации се должат на средината или начинот на живот.
На пример, должината на вашата коса зависи од тоа каква фризура ви се допаѓа.
Јазикот или дијалектот кој го зборувате зависи од местото на живеење, и не сите имаме пирсинзи, тетоважи или лузни.
Ова се  карактеристики кои ги стекнувате во текот на животот.
Многу карактеристики се должат на взаемното делување на гените и на животната средина.
На пример, висината на едно лице  е одредена од гените.
Високите родители вообичаено имаат високи деца.
Но доколку детето не се храни здраво, неговиот раст ќе биде намален.
Друг пример е интелигенцијата - сè уште не знаеме точно колку интелигенцијата е наследна а колку зависи од квалитетот на образованието и животната средина.
Дали интелигенцијата повеќе зависи од природата или од грижата?
За да одговорат на овие прашања научниците изучуваат идентични близнаци.
Доколку двата близнаци имаат исти карактеристики, овие карактеристики се најверојатно генетски или наследни.
Доколку двата близнаци се разликуваат во некоја карактеристика, тогаш таа карактеристика е најверојатно одредена од животната средина.
На пример, идентични близнаци ќе имаат иста боја на очи ако тоа е поради генетиката
но, тие ќе имаат различни
карактери, таленти, склоности и одбивности и ова покажува дека тие се исто така под влијание на средината.
Така, во ова видео научивме за варијациите и како може да бидат контролирани од генетиката, од средината или од двете.
